./data/phi0474/phi005/phi0474.phi005.perseus-lat2.xml
M. Tullius Cicero
etenim si phylarchus vendidisset, non ei, posteaquam reus factus es, redditurum te promisisses  quod quia vidisti pluris scire, cogitasti, si ei reddidisses, te minus habiturum, rem nihilo minus testatam futuram: non reddidisti   dixitphylarchus pro testimonio se, quod nosset tuum istum morbum, ut amici tui  appellant, cupisse te celare de phaleris; cum abs te appellatus esset, negasse habere sese; apud alium quoque eas habuisse depositas, ne qua invenirentur; tuam tantam fuisse sagacitatem ut eas per illum ipsum inspiceres, ubi erant depositae; tum se  deprensum negare non potuisse; ita ab se invito phalera sublatas gratiis